Венац (Љубомир Ненадовић)
(из чешких народних песама)

„Пастири, пастири!
Где сте стадо пасли?
Ја изгубих венац,
Јесте ли га нашли?“
„Ми та нашли нисмо,
Ал’ смо га видели,
Ветрови у Дунав
Њега су однели.“
„Лађари, возари
Што водом пловите,
Из воде ми зелен
Венац извадите.“
„Када би имала
Соколова крила,
Твој зелени венац
Не би ухватила.“
Села на обалу,
Заплакала тужна:
Јао боже, ал’ сам
Без мог венца ружна.

У Прагу 1844.

Извор 
 Целокупна дела Љубомира П. Ненадовића, Београд, 1892, Свеска прва, стр. 27(39)

Љубомир Ненадовић